Maktabgacha va maktab ta’limi vazirligi hamda Madaniyat va turizm vazirligi tomonidan joriy yilning may oyi barcha tuman (shahar)larda “Teatr oyligi” deb e’lon qilindi. Foto: Madaniyat va san’atni rivojlantirish jamg‘armasi Bundan ko‘zlangan maqsad - yoshlarda badiiy va estetik madaniyatni rivojlantirish va o‘quvchilarning san’atga bo‘lgan qiziqishlarini ro‘yobga chiqarishdan iboratdir. Oylik doirasida Madaniyat va turizm vazirligi tizimidagi 40 ta teatr jamoasi tomonidan maktab o‘quvchilari uchun turli mavzularda spektakllar namoyish etiladi. Bundan tashqari chekka hududlar uchun ko‘chma teatrlar tashkil qilinadi. Unga ko‘ra, o‘quvchilar ro‘yxati shakllantirilgan holda hafta davomida jadval asosida o‘quvchilarga bepul teatr namoyishlari tashkil etiladi.